Siyomay sa Tisa

Ang siyomay sa Tisa usa ka iladong siyomay sa Sugbo nga dugokanan sa mga estudyante, trabahante, mga propesyunal ug bisan pa sa mga estambay. Ang siyomay sa Tisa mapalit sa kantidad nga 7 pesos ang buok o mahimo sa tulo-baynte (3 for 20 pesos). Ang siyomay lami ipares sa sauce ug puso.

Kagikanan 
Tungod sa inadlaw-adlaw nga panginahanglanon, ang mga taw sa barangay Tisa nagmugna ug lain-laing matang sa negosyo sama sa tempura, kwek-kwek, siopao ug uban pa. Lakip niini mao ang giilang usa sa pinakalami nga street foods karon sa Sugbo - ang siyomay. Paspas ug kusog ang negosyo sa siyomay. Tungod sa gidaghanon sa mga manindahay'g siyomay sa Tisa ug sa ilang talagsaon nga recipe wala madugay naila sila nga may pinakalami nga siyomay sa Sugbo.

Lokasyon ug kontrobersiya 
Ang siyomay sa Tisa dili lang mapalit sa barangay Tisa. Tungod kay inila, mikatap kini sa nagkalainlaing lokasyon sa lalawigan sa Sugbo sama sa Fuente Osmeña, Mandaue, Guadalupe, Minglanilla ug uban pa. Ang maong produkto walay rehistrado nga patent busa maangkon kini ni bisan kinsa. Tungod niini, dali ra kopyahon ang terminong "siyomay sa Tisa" ilabi na nga mikatap na kini sa nagkalain-laing suok sa Sugbo. Gawas niini, nagpabiling inila ang maong produkto.

Galeriya sa hulagway 

Linutoang Pilipino